CELEX: 32017R2233
Language: lv
Date: 2017-12-04 00:00:00
Title: Komisijas Īstenošanas regula (ES) 2017/2233 (2017. gada 4. decembris), ar ko attiecībā uz tāda selēnmetionīna raksturojumu, ko iegūst no Saccharomyces cerevisiae (NCYC I-3399), groza Regulu (EK) Nr. 900/2009 (Dokuments attiecas uz EEZ. )

5.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 319/78
            
         KOMISIJAS ĪSTENOŠANAS REGULA (ES) 2017/2233
   (2017. gada 4. decembris),
   ar ko attiecībā uz tāda selēnmetionīna raksturojumu, ko iegūst no Saccharomyces cerevisiae (NCYC I-3399), groza Regulu (EK) Nr. 900/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 2. punktu,
   tā kā:
   
               (1)
            
            
               Komisijas Regula (EK) Nr. 900/2009 (2), kas grozīta ar Komisijas Īstenošanas regulu (ES) Nr. 427/2013 (3), atļauj no Saccharomyces cerevisiae (CNCM R3399) iegūtu selēnmetionīnu izmantot par barības piedevu.
            
         
               (2)
            
            
               Komisija saņēma pieteikumu ar prasību attiecībā uz barības piedevas raksturojumu grozīt atļaujas nosacījumus. Minētajam pieteikumam bija pievienoti attiecīgie papildu dati. Komisija šo pieteikumu pārsūtīja Eiropas Pārtikas nekaitīguma iestādei (“Iestāde”).
            
         
               (3)
            
            
               Iestāde 2017. gada 5. jūlija atzinumā secināja (4), ka prasītais grozījums neietekmēs produkta drošumu un iedarbīgumu, un atgādināja par risku produkta lietotāja drošībai. Pašreizējā tirdzniecības atļaujā ir ietverta norma pienācīgai šā riska novēršanai. Iestāde ierosina iekļaut selenocisteīna saturu minētās piedevas raksturojumā, taču sakarā ar to, ka nav analītiskas metodes selenocisteīna noteikšanai, šo ierosinājumu nav iespējams ievērot.
            
         
               (4)
            
            
               Grozītā preparāta novērtējums liecina, ka tas atbilst Regulas (EK) Nr. 1831/2003 5. pantā paredzētajiem atļaujas piešķiršanas nosacījumiem.
            
         
               (5)
            
            
               Tāpēc Regula (EK) Nr. 900/2009 būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 900/2009 grozījums
   Regulas (EK) Nr. 900/2009 pielikuma ceturtajā slejā tekstu starp virsrakstu “Piedevas raksturojums” un virsrakstu “Aktīvās vielas raksturojums” aizstāj ar šādu:
   
      “organiskais selēns, galvenokārt selēnmetionīns (63 %), kas satur 2 000–3 500 mg Se/kg (97–99 % organiskā selēna)”.
   
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 4. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2009. gada 25. septembra Regula (EK) Nr. 900/2009 par atļauju izmantot no Saccharomyces cerevisiae CNCM I-3399 iegūtu selēnmetionīnu kā dzīvnieku barības piedevu (OV L 256, 29.9.2009., 12. lpp.).
   
      (3)  Komisijas 2013. gada 8. maija Īstenošanas regula (ES) Nr. 427/2013, ar ko atļauj lietot no Saccharomyces cerevisiae (NCYC R646) iegūtu selēnmetionīnu kā lopbarības piedevu visām dzīvnieku sugām un groza Regulu (EK) Nr. 1750/2006, (EK) Nr. 634/2007 un (EK) Nr. 900/2009 attiecībā uz maksimālo ar selēnu bagātināta rauga pievienošanas daudzumu (OV L 127, 9.5.2013., 20. lpp.).
   
      (4)  EFSA Journal 2017;15(7):4937.